חומט רפואי

חומט רפואי (שם מדעי: Scincus scincus) הוא מין חומט מדרום-מערב אסיה וצפון אפריקה. בעבר נחשב בשרו המיובש של החומט כתרופה למחלות שונות ומאז נותר שמו חומט רפואי או "חומט הרוקחים".

מעצם היותו חומט הוא מוכשר בהתחפרות, ובדומה למינים מדבריים אחדים הוא נוהג "לשחות" דרך החול. אורכו מגיע לכ-20 ס"מ, וצבעו צהבהב או בגוון החול עם פסי רוחב כהים על הגב. הראש קטן, החרטום שטוח ומזכיר בצורתו יתד רחבה. הלסת העליונה ארוכה מן התחתונה וחופה עליה. הצוואר עבה כרוחב הגוף. הזנב קצר, אורכו כשליש מן האורך הכללי הוא פחוס בצדדים. הרגליים מפותחות היטב ולהן 5 אצבעות בעלות טפרים חדים ובצידיהן קשקשים משוננים.

הוא ניזון מחרקים ופרוקי רגליים אחרים כגון עקרבים, ולעיתים גם מן הצומח. הנקבה משריצה ולדות חיים.

קריאה נוספת 
 אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 123-125

מקורות
 מדריך הזוחלים בישראל לילדים ונוער: יונה זילברמן, אבי ארבל.

קישורים חיצוניים

 

טקסונים שתוארו בידי קארולוס ליניאוס
חומטיים
ארץ ישראל: חומטיים
בעלי חיים שתוארו ב-1758